Komisijos reglamentas (EB) Nr. 2054/2003
2003 m. lapkričio 21 d.
papildantis Reglamento (EB) Nr. 2400/96 dėl tam tikrų pavadinimų įtraukimo į Saugomų kilmės vietos nuorodų ir saugomų geografinių nuorodų registrą priedą (Mantequilla de l'Alt Urgell y la Cerdanya arba Mantega de l'Alt Urgell i la Cerdanya)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Reglamentu (EB) Nr. 806/2003 [2], ypač į jo 6 straipsnio 3 ir 4 dalis,
kadangi:
(1) Pagal Reglamento (EEB) Nr. 2081/92 5 straipsnį Ispanija Komisijai perdavė paraišką dėl "Mantequilla de l'Alt Urgell y la Cerdanya" arba "Mantega de l'Alt Urgell i la Cerdanya" pavadinimo užregistravimo kilmės vietos nuoroda.
(2) Pagal minėto reglamento 6 straipsnio 1 dalį nustatyta, kad paraiška atitinka visus to reglamento reikalavimus, visų pirma dėl to, kad joje pateikta visa minėto reglamento 4 straipsnyje numatyta informacija.
(3) Išspausdinus šio reglamento priede nurodytą pavadinimą Europos Sąjungos oficialiame leidinyje [3], Komisija negavo nė vieno pagal Reglamento (EEB) Nr. 2081/92 7 straipsnį pateikto užprotestuojančio pareiškimo.
(4) Dėl to šį pavadinimą galima įtraukti į "Saugomų kilmės vietos nuorodų ir saugomų geografinių nuorodų registrą" ir jį saugoti visoje Bendrijoje kaip saugomą kilmės vietos nuorodą.
(5) Šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 1979/2003 [5], priedas,
PRIĖMĖ ŠĮ REGLAMENTĄ:
1 straipsnis
Šio reglamento priede nurodytu pavadinimu papildomas Reglamento (EB) Nr. 2400/96 priedas ir jis įrašomas į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" kaip saugoma kilmės vietos nuoroda (SKVN).
2 straipsnis
Šis reglamentas įsigalioja 20 dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. lapkričio 21 d.